34. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 20241 της 25 Νοεμ./31 Δεκ. 1964 (ΦΕΚ Β΄ 680) Περί των αρμοδιοτήτων των Επιθεωρητών των υπολόγων των Εσόδων και Ειδικών Ταμείων Ανεγέρσεως Δικαστικών Μεγάρων και Φυλακών. Έχοντες υπ’ όψει την παρ. 3 άρθρου μόνου του υπ’ αριθ. 443/1960 Β.Δ/τος και του άρθρ. 1 παρ. 1 και 3 Ν.Δ. 3903/1958, αποφασίζομεν: 1.Οι δια του ως άνω Β.Δ. 443/1960 ορισθέντες Επιθεωρηταί των υπολόγων των Εσόδων και Ειδικών Ταμείων Ανεγέρσεως Δικαστικών Μεγάρων και Φυλακών, ασκούσι παραλλήλως προς την υπ’ αυτών διενεργουμένην Επιθεώρησιν των υπολόγων των Εσόδων του Ταμείου Νομικών, έλεγχον και επιθεώρησιν των Δικαστικών εν γένει γραφείων, Συμβολαιογραφείων, Υποθηκοφυλακείων, Διοικητικών Δικαστηρίων, Διοικητικών Επιτροπών κλπ., προς εξακρίβωσιν της παρά των εντεταλμένων υπαλλήλων κανονικής εισπράξεως και αποδόσεως των πόρων των Ειδικών Ταμείων Ανεγέρσεως Δικ. Μεγάρων και Φυλακών, ως και του «Ειδικού Λογαριασμού Ανεγέρσεως Δικαστ. Συγκροτήματος εν Αθήναις» εις την περιφέρειαν εκάστου Ειδικού Ταμείου καθώς και της ακριβούς τηρήσεως των περί πόρων τούτων διατάξεων, κατόπιν σχετικής παραγγελίας του Υπουργείου Δικαιοσύνης. 2.Οι δια του παρόντος οριζόμενοι Επιθεωρηταί μεθ’ εκάστην Επιθεώρησιν Δικαστ. γραφείου ή υπηρεσίας τινός, υποβάλλουσιν εις την αρμοδίαν υπηρεσίαν του Υπουργείου Δικαιοσύνης ως και εις το οικείον Ειδικόν Ταμείον εμπεριστατωμένην έκθεσιν εις διπλούν περί της κανονικής ή μη εισπράξεως και αποδόσεως των πόρων των Ειδικών Ταμείων και του Ειδικού Λογαριασμού ως και περί τηρήσεως ή μη των περί πόρων τούτων διατάξεων μετά των σχετικών παρατηρήσεων. Σελ. 224,24(β) Τεύχος 1362 Σελ. 2 3.Ο χρόνος διαρκείας του ελέγχου των Επιθεωρητών θα διαπιστούται εκ των εκθέσεων αφίξεως και αναχωρήσεως αυτών εις την περιφέρειαν εκάστου Ειδικού Ταμείου συντασσομένων παρά του Προέδρου του οικείου Ταμείου. 4.Η αποζημίωσις των Επιθεωρητών θα καταβάλληται εις βάρος των κεφαλαίων εκάστου Ειδικού Ταμείου, εγγραφομένης κατ’ έτος σχετικής πιστώσεως εις τον προϋπολογισμόν αυτού και δι’ εκδόσεως σχετικού χρηματικού εντάλματος πληρωμής. 5.Οι κατά τας κειμένας διατάξεις ενεργούντες εκάστοτε Επιθεώρησιν των Δικαστ. εν γένει γραφείων και λοιπών υπηρεσιών περιφερείας εκάστου Ειδικού Ταμείου Εισαγγελείς και Επίτροποι των Δικαστηρίων, οι Ειρηνοδίκαι και Πταισματοδίκαι της ιδίας περιφερείας εν τω κύκλω της δικαιοδοσίας των ως και Οικονομικοί Επιθεωρηταί εν τη αρμοδιότητί των, εποπτεύουσι δια την κανονικήν είσπραξιν και απόδοσιν εις τα Ειδικά Ταμεία και τον Ειδικόν Λογαριασμόν των εις αυτούς ανηκόντων πόρων και εν γένει δια την τήρησιν των περί πόρων τούτων διατάξεων, οι δε Εισαγγελείς υποβάλλουσι και σχετικήν έκθεσιν εις διπλούν εις την αρμοδίαν υπηρεσίαν του Υπουργείου Δικαιοσύνης. 6.Πας τεταγμένος ως εκ της δικαιοδοσίας του υπάλληλος δια την είσπραξιν και απόδοσιν πόρων των Ειδικών Ταμείων και του Ειδικού Λογαριασμού και εν γένει δια την τήρησιν των περί πόρων τούτων διατάξεων, πας διαχειριζόμενος ένσημα τούτων καθώς και ο Προϊστάμενος οιασδήποτε υπηρεσίας κατεχούσης ως εκ του κύκλου της αρμοδιότητός της στοιχεία σχετικά με την είσπραξιν και απόδοσιν πόρων των Ειδικών Ταμείων και του Ειδικού Λογαριασμού, υποχρεούται να συντρέχη τους ως άνω τεταγμένους δια την εποπτείαν, έλεγχον και επιθεώρησιν εις την εκτέλεσιν των καθηκόντων των, παρέχων αυτοίς πάντα τα αιτούμενα στοιχεία και πληροφορίας. 6.Β.ζ.33-34 Δικαστικά Καταστήματα